cyanic-selkie/wikianc huggingface dataset:
Charles Sherwood Stratton
Charles Sherwood Stratton (født 4. januar 1838, død 15. juli 1883) var en kortvokst amerikansk artist som opptrådte under artistnavnet General Tom Thumb («general Tommeliten») eller bare Tom Thumb. Han oppnådde stor berømmelse som en av de tidligste hovedattraksjonene i «humbugkongen» og sirkuspioneren P. T. Barnums freak show-forestillinger og framvisninger av kuriositeter i Barnum's American Museum.
Sunde Kjøtt og Delikatesse
Sunde Kjøtt og Delikatesse var en norsk slakteforretning i Sunde i Hordaland. Slakteforretningen er kjent for å ha laget oppskriften til og produsere den lokalt kjente sundepølsa fra 1935.
De første 20 årene
Om varedistrubusjonen i begynnelsen fortalte Lars Olsen til Kvinnheringen i 1978:
Etter krigen
Etter andre verdenskrig gikk Lars Olsen inn som medeier i stedet for Gunnar Røsseland og forretningen skiftet navn til Sunde Kjøtt og Delikatesse. I 1956 flyttet forretningen inn i kjelleren til det nybygde huset til Ruth og Eivind Olsen. Brødrene Lars og Eivind Olsen drev som kompanjonger til Eivind døde og etter det drev Lars forretningen alene. Noen år før 1999 flyttet Lars Olsen forretningen inn i kjelleretasjen i huset sitt i Træsbygda. Etter 1965 var Kvinnherad Slakteri en av leverandørene til slakterforretningen. Forretningen drev med mange ulike produkt og tjenester.
I 1952 ble forretningen beskrevet slik:
Sundepølsa
Sundepølsa, eller sundepølso som den også kalles, ble i mange år laget av Sunde Kjøtt og Delikatesse og pølsa var et populært innslag på middagsbordet over store deler av Vestlandet. Sundepølsa ble først laget i Brynjelsbua som hadde røkeri i stranda nedenfor bua. Oppskriften på sundepølsa var en godt bevart hemmelighet. Oppskriften ble avertert til salgs i lokalavisa og kjøpt av Åshild Mehl i Rosendal som overtok produksjonen av sundepølsa i 2001. I 2008 ble den kåra til årets produkt på matmessa i Bergen.
I 2007 ble ordet «sundepølsa» tatt inn i Norsk ordbok.
N1 (Sør-Afrika)
N1 er en av Sør-Afrikas riksveier og går fra Cape Town til Beitbridge ved grensen til Zimbabwe. Det er også hovedkoblingen mellom Johannesburg og Cape Town, og danner første del av Cape til Kairo-veien.
Senatet (Ceylon)
Senatet var overhuset i parlamentet til Dominion of Ceylon (nåværende Sri Lanka) 1947–1971. Det holdt til i den gamle bygningen til Ceylons lovgivende råd i distriktet Fort i hovedstaden Colombo. I 2010 ble det reist forslag om å gjeninnføre Senatet.
Opprettelse
Etter råd fra Soulbury-kommisjonen ble Senatet opprettet i 1947 som overhuset til Ceylons parlament. Det holdt sitt første møte 12. november 1947.
Avskaffelse
Kort tid etter at United Front, en allianse som bestod av hovedopposisjonspartiet Sri Lanka Freedom Party og partiene på venstresiden, kom til makten etter valget i 1970, la den fram et lovforslag i Representanthuset om å avskaffe Senatet. Under den andre behandlingen av lovforslaget ble det vedtatt av Representanthuset 21. mai 1971. 117 stemte for lovforslaget og 16 stemte mot.
Senatet holdt sitt siste møte 28. september 1971. Ceylon (Constitution and Independence) Amendment Act, No. 36 of 1971 ble gitt kongelig sanksjon 2. oktober 1971 og ble det åttende tillegget til Soulbury-konstitusjonen. Senatet ble avskaffet i 1971 etter å ha eksistert i nesten 24 år. Et parlamentarisk ettkammersystem ble stadfestet i Sri Lankas republikanske grunnlov, som ble tatt i bruk 22. mai 1972.
I den nyere tid har det blitt tatt under overveielse å gjeninnføre Senatet som overhuset til Sri Lankas parlament. Regjeringen til People's Freedom Alliance, ledet av Mahinda Rajapaksa, har utredet mulighetene for å endre det eksisterende parlamentariske systemet betydelig.
Rolle
Senatet kunne framsette alle parlamentariske lovforslag, bortsett fra finanspolitiske lovforslag. Senatet kunne ikke forkaste, endre eller utsette et finanspolitisk lovforslag lenger enn en måned. Hvis et lovforslag, som hadde blitt vedtatt to ganger av Representanthuset, ble forkastet av Senatet to ganger, trådte det likevel i kraft som lov (Act of Parliament) gjennom kongelig sanksjon.
Medlemskap
Senatet bestod av 30 medlemmer. 15 av dem ble valgt av Representanthusets medlemmer gjennom et proporsjonalt representasjonssystem. Hvert medlem hadde én enkelt overførbar stemme. De resterende 15 medlemmene ble utnevnt av Ceylons generalguvernør etter råd fra statsministeren og bestod av personer som hadde bidratt med en utmerket innsats innenfor offentlige tjenester eller personer med framstående stillinger i det faglige, kommersielle, industrielle eller landbruksmessige liv, inkludert utdanning, jus, medisin, vitenskap, ingeniørarbeid og banktjenester. Senatorene ble benevnt som henholdsvis «Valgte senatorer» og «Utnevnte senatorer».
Minimumsalderen for å kunne bli medlem av Senatet var 35 år. Medlemmer av Representanthuset hadde ikke lov til å være medlemmer av Senatet. Minst to av regjeringens ministre, deriblant justiministeren, måtte være senatorer. Ingen fler enn to viseministre (parliamentary secretaries) skulle være senatorer.
En senators vanlige embetsperiode var seks år. ⅓ av Senatet (fem valgte og fem utnevnte) fratrådte hvert andre år. Fratrådte senatorer kunne gjenvelges eller gjenutnevnes. Hvis en senator trakk seg, døde eller på en annen måte ble fjernet fra sitt embete, tjenestegjorde dennes erstatter – være seg valgt eller utnevnt – resten av senatorens embetsperiode.
Ledelse
Senatet skulle under sitt første møte velge to senatorer til henholdsvis president og visepresident/formann for komitéene (som kun skulle benevnes som visepresident). Hvis embetene som president eller visepresident ble ledige, skulle Senatet under sitt første møte etter at vakansen oppstod velge en senator til president eller visepresident. Presidenten, eller i dennes fravær visepresidenten, skulle lede Senatets sesjoner. Hvis ingen av dem var nærværende, skulle et medlem – valgt av Senatet under en sesjon – lede denne.
Qishn
Qishn (arabisk: قشن‎) er en kystby i Al-Mahrah i det sørlige Jemen. Dens innbyggertall er beregnet til omkring 10,000.
Vesterøy kirke
Vesterøy kirke er en arbeidskirke fra 1967 i Sandefjord kommune, Vestfold fylke. Bare ett byggetrinn er gjennomført av to tiltenkte.
Byggverket er i betong og tegl og har 180 plasser.
Historie
Stedet der hvor Vesterøy kirke ligger idag var tidligere Huvik gård som Johan Bjørvik kjøpte i 1921. Gården hadde rundt 200 griser.
Kirken ble vigslet 14 mai 1967.
Manteo Mitchell
Manteo Mitchell (født 6. juli 1987) er en amerikansk friidrettsutøver, som spesialiserer seg i sprintløp. Han representerte landet sitt under Sommer-OL 2012 i London, der han tok sølv på 400 meter stafett.
Morada Nova
Morada Nova er en kommune i delstaten Ceará i nordøstregionen av Brasil.
Hagan (Eggedal)
Hagan i Eggedal (cirka 530 moh.) er et småbruk og en boligeiendom i Sigdal kommune, der deler av bygningsmassen nå er museum og inngår i Buskerudmuseet. Stedet er kjent som kunstnerhjemmet til Christian Skredsvig (1854–1924), som stort sett virket og bodde der i årene 1894–1924. Det tidligere kunstnerhjemmet har adresse Christian Skredsvigs vei 161, 3359 Eggedal.
Hagan ligger høyt og luftig til, et stykke oppe i sørvesthellinga mot Norefjell og nord for Eggedal sentrum. Det er kort til snaufjell fra plassen. For å komme dit må man følge Tempelseterveien fra Eggedal sentrum et stykke, og så ta av inn i Christian Skredsvigs vei og følge denne veien til enden, der Hagan ligger.
Hagan var opprinnelig en husmannsplass, som Skredsvig kjøpte i 1894. Først ominnredet han låven til ateliér, og etter hvert ble huset utvidet og utviklet, slik at det kunne tjene som familiebolig da han i 1898 giftet seg for annen gang, med den langt yngre Beret Knudsdatter Holt. Da hadde paret allerede i 1897 fått datteren Solveig, det første av fire barn.
Skredsvig bodde her med sin familie det meste av tiden fra 1898 til sin død i 1924, lengst avbrutt av 3 års opphold på Slemdal ved Kristiania fra 1904. Hjemme på Hagan malte og skrev han, og mottok besøk av kolleger. Særlig hadde han kontakt med Theodor Kittelsen som bodde på Lauvlia ved Soneren, snaut tre mil lenger sør i dalen. Hustruen Beret hadde gått i «husmorlære» hos fru Inga Kittelsen i 1896. Sommeren 1899 hadde han, etter tilskyndelse fra Harriet Backer, sommerskole for ca 20 av Backers malerelever. Mellom disse var Søren Onsager, Arne Lærum, Rudolf Thygesen og Torstein Torsteinson. Torsteinson hadde også sommeren 1898 besøkt Hagan, og sammen med Theodor Lauveng hadde han hjulpet Skredsvig med husbygging, i bytte mot malerundervisning.
Huset og livet der er skildret i Skredsvigs delvis selvbiografiske roman Evens hjemkomst (1916), og huset, eksteriøret og miljøer fra Eggedal er avbildet i en lang rekke av Skredsvigs malerier, blant annet Utsikten fra Hagan, Eggedal (1899), Beret vasker kjøreler i bekken (udatert), Hagan vinterstid (udatert), Åsjuvet (1894), Jupsjøen (1904) og Vesla en vinterdag i Hagan (1901).
Huset eies fremdeles av Skredsvigs etterkommere, og ble åpnet som privat museum i 1993. Museet er åpent i sommermånedene, og markedsføres som en del av «Kunstnerdalen».
Kizzuwatna
Kizzuwatna (eller Kizzuwadna; på oldtidsegyptisk Kode) var et oldtidsrike i det Anatolia (Lilleasia) i det andre årtusen f.Kr. Kizzuwatna befant seg i høylandet i det sørøstlige Anatolia, nær İskenderunbukta i dagens Tyrkia. Det er omgitt av Taurusfjellene og elven Ceyhan. Senteret for kongedømmet var byen Kummanni, beliggende på høylandet. I en senere tid var den samme regionen kjent som Kilikia.
Landet
Landet til Kizzuwatna inneholdt verdifulle ressurser, som sølvgruvene i Taurusfjellene. Skråningene i fjellkjeden er fortsatt delvis dekket av skogområder. De årlige regnet i vintertiden gjorde jordbruk mulig i området fra en svært tidlig dato, se det arkeologiske området Çatal Höyük. Sletter over de nedre løpene av elven Ceyhan ga rike og fruktbare marker.
Folket
Flere etniske grupper har sameksistert i kongedømmet Kizzuwatna. Hurritterne bosatte seg i dette området siden i alle fall begynnelsen av det andre millennium f.Kr. Hettittene ekspansjon i tiden under det tidlig gamle kongedømmet (under kongene Hattusili I og Mursili I) brakte sannsynligvis hettittene og luverne inn i sørøstlige Anatolia. Språket luvisk var en del av den indoeuropeiske språkgruppen med nære bånd til hettittisk språk. Både de lokale hettitter og luviere bidro antagelig til dannelsen av det uavhengige riket Kizzuwatna etter at det gamle hettittiske kongedømmet ble svekket. Toponymet «Kizzuwatna» er muligens en luvisk tilpasning av det hettittiske ordet *kez-udne i betydningen «landet på denne siden (av fjellene)», mens navnet Isputahsu er helt sikkert av hettittisk og luvisk opprinnelse. Hurrittisk kultur ble framtredende i Kizzuwatna straks landet kom inn i innflytelsesfæren til det hurrittiske kongedømmet Mitanni.
Puduhepa, dronning av den hettittiske konge Hattusili III, kom fra Kizzuwatna, hvor hun hadde vært en prestinne. Deres gudeverden og mytologi ble også integrert og sammenslått med den hettittiske, og gudinnen Hebat fra Kizzuwatna ble en meget viktig del av hettittisk religion mot slutten av 1200-tallet. Et korpus av religiøse tekster kalt for Kizzuwatna-ritalene har blitt oppdaget ved Hattusa, hovedstaden i det hettittiske riket.
Kizzuwatnas historie
Kong Sargon av Akkad hevdet å ha nådd fram til Taurusfjellene («Sølvfjellene») på 2200-tallet f.Kr., men arkeologene har ennå ikke bekreftet noen form for akkadisk innflytelse i området. Handelsruten fra Assyria til karum på høylandet i Anatolia gikk gjennom Kizzuwatna på 2000-tallet f.Kr.
Kongene i Kizzuwatna i samme tidsrom hadde hyppig kontakt med hettittene i nord. De tidligste hettittiske nedtegnelsene synes å referere til Kizzuwatna og Arzawa (Vestlige Anatolia) kollektivt som Luwia.
Maktkampen som oppsto mellom det hettittiske riket og det hurrittiske riket Mitanni førte til at Kizzuwatna ble en strategisk partner grunnet landets strategiske lokalisering. Isputahsu inngikk en fredsavtale med den hettittiske kong Telepinu. Senere skiftet Kizzuwatna sin allianse, kanskje grunnet et nytt herskende dynasti. Bystaten Alalakh i sør ekspanderte under dens nye, kraftfulle leder Idrimi, men selv underlagt Mitannis konge Barattarna. Kong Pilliya av Kizzuwatna måtte signere en fredsavtale med Idrimi og ble da en alliert av Mitanni fra tiden med Shunashura I og fram til den hettittiske kong Arnuwanda I erobret landet og underla det som en vasallstat.
Kizzuwatna gjorde opprør under styret til Suppiluliuma I, men forble innenfor det hettittiske riket for to hundre år. I det berømte slaget ved Kadesj (ca. 1274 f.Kr.) bidro Kizzuwadna med tropper for den hettittiske kongen.
Etter at det hettittiske riket falt sammen, dukket det opp flere nyhettittiske kongedømmer i området, blant disse var Tabal, Kammanu og Quwe.
Tromsøbadet
Tromsøbadet er et badeanlegg på Tromsøya i Troms fylke.
Badeanlegget ble åpnet 24. august 2019. Anlegget inneholder blant annet et stort badebasseng, stupetårn (5 m, 7,5 m og 10 m), to vannsklier, 34 °C utebasseng, bølgebasseng. Anlegget har også stor innendørs klatrevegg.
Siden anlegget ligger nok så sentralt på Tromsøya, og i umiddelbar nærhet til lysløype og stier på Tromsøya, er det tilrettelagt med sykkelparkeringsplasser og plass til 108 par ski rett utenfor døra. Det er også gode bussforbindelser og parkeringsplasser for bil.
I anlegget er det dessuten butikk og en kafé. Videre legger man opp til stor aktivitet hva gjelder svømmeopplæring.
Ding Ning
Ding Ning (født 20. juni 1990) er en kinesisk bordtennisspiller. Hun representerte landet sitt under Sommer-OL 2012 i London, der hun tok gull i lag og sølv individuelt.
Hun tok gull under Sommer-OL 2016.
Matej Mavrič
Matej Mavrič (født 29. januar 1979) er en slovensk forsvarsspiller i fotball for FC Koper. Han har tidligere spilt for klubbene Piran, Primorje og ND Gorica i Slovenia, Molde i Norge, og TuS Koblenz i Tyskland.
Georg Sandberg
Georg Sandberg (født 1842 i Arendal, død 1891) var en norsk prest og entomolog.
Presten
Sandberg var to korte perioder lærer i Kristiansund. Han var utdannet prest og hadde teologisk embetseksamen fra 1868. I 1869 eksamen i samisk («lappisk»). I 1871 ble han ansatt som stiftskapellan i Tromsø. To år senere, i 1873, fikk han stilling som sogneprest i Sør-Varanger. De siste årene, fra 1883 og frem til sin død i 1891, i Sør-Aurdal i Valdres.
Naturforskeren
Han ble tidlig interessert i naturen og insekter. I 1878 var han gjest for W. M. Schøyen og H.J. Sparre Schneider da de var på reise til Sør-Varanger. Dette besøket hadde stor betydning for Sandberg interesse for entomologi.
Sandbergs insektsamling finnes på Naturhistorisk museum i Oslo. Samlingen består av flere førstegangsfunn av insekter i Norge, særlig sommerfugler. Han var den første som fanget et skandinavisk eksemplar av dolkevepsen Scolia unifasciata [= S. hirta] fra Risør.
Publikasjoner
På sine senere år var han en aktiv skribent i Entomologisk Tidskrift, særlig om faunistiske og systematiske artikler om sommerfugler. Men også iakttagelser av arktiske sommerfuglers metamorfose. En av artiklene omhandlet forekomst av en billelarve i tarmkanalen hos et menneske, sin egen sønn.
Porotofjellene
Porotofjellene er en fjellkjede i regionen Mbeya i Tanzania. Den ligger øst for byen Mbeya.
Arnadal kirke
Arnadal kirke er en langkirke fra 1882 i tettestedet Fossnes i Sandefjord kommune, Vestfold og Telemark fylke.
Byggverket er i tre og har 285 plasser.
Mayo Itoyama
Mayo Itoyama (født 1. november 1991) er en japansk synkronsvømmer. Hun representerte landet sitt under Sommer-OL 2012 i London, der hun ble nummer 5 i lagkonkurransen.
Kirkebakken (Møtested ved kirken)
Kirkebakken har i flere hundre år vært en sentral samlingsplass, både i religiøse, offentlig og private sammenheng.
Historie
Noen steder var kirkebakken også ekserserplass med telthus for våpen og uniformer. Dette skyldtes at fra 1640-årene var den norske hær organisert på den måten at enkelte gårder skulle stille med og utruste en soldat. Han hadde plikt til å møte i kirken hver søndag, etter kirketid var det eksersis og våpenøvelser på kirkebakken. Kravet til soldaten var at han skulle være minst 22 år og 155 cm høy.
Dagens kirkebakke
Den er nå samlingsplass for de kirkesøkende før og etter de kirkelige handlinger, både i glede og sorg. I vårt moderne samfunn settes det i dag også spesielle krav til kirkebakken. Området må tilrettelegges for dagens krav og standarder, både til transport og tilgjengelighet for blant annet funksjonshemmede. Som et samlingspunkt er kirkebakken i dag ikke lenger like viktig som før, men er viktig for mange av dagens kirkegjengere.
Loleza
Fjellet er typelokalitet for møllen Zamarada loleza.
De fire plagers kampanje
De fire plagers kampanje, eller oftere omtalt som den store spurvekampanjen (kinesisk: 打麻雀运动; pinyin: Dǎ Máquè Yùndòng), også kjent som «drep en spurv»-kampanjen（kinesisk: 消灭麻雀运动; Xiāomiè Máquè Yùndòng) var en av de første kampanjene under «det store spranget» i Folkerepublikken Kina fra 1958 til 1962. De fire plagene som skulle utryddes var rotter, fluer, mygg og spurver.
Kampanjen
Til å begynne med førte kampanjen til større avlinger. Men forholdet var at spurv livnærer seg mer av insekter enn av såkorn, slik at jo færre spurv, jo større insektsplage. Denne forsinkede innsikten førte til at Mao erklærte «glem det» (算了; Suàn le), og stanset kampanjen mot spurven. Men helomvendingen kom i seneste laget. Med så stort spurveunderskudd økte populasjonene av gresshopper enormt. Dette bidro til at problemene i landbruket som andre aspekter ved «det store spranget» utløste en stor hungersnød som skulle koste rundt 30 millioner mennesker livet.
Moraújo
Moraújo er en kommune i delstaten Ceará i nordøstregionen av Brasil.
Kongepokalvinnere i amerikanske idretter
Kongepokalvinnere i amerikanske idretter mottar Hans Majestet Kongens Pokal, som blir delt ut av Norges Amerikanske Idretters Forbund til vinneren av NM i diskgolf, cheerleading og lacrosse.
Superligaen 2018–2019
Superligaen 2018–2019, var den 29 sesongen av Superligaen, den øverste divisjonen i dansk fotball. Sesongen begynte 13. juli 2018 og avsluttet 26. mai 2019. Regjerende mestere klarte ikke å forsvare tittelen og  vant.
Kongepokalvinnere i amerikanske idretter
Den første kongepokalen i disksport ble delt ut i 2005. Deretter fulgte cheerleading i 2010 og lacrosse i 2016. Amerikansk fotball, som også hører innunder Norges Amerikanske Idretters Forbund, har ikke stor nok deltakelse i NM til å ha egne kongepokaler.
Superligaen 2018–2019
Mesterskaps sluttspill
Poeng og mål vil overføres i sin helhet fra den ordinære sesongen.
Europa League playoffs
Vinnerlaget av de 4 lagene i utslagsrunden går videre til en Europa League playoff-kamp. I finalen er laget med flest poeng fra nedrykks sluttspillet, vertskap for andre kamp.
Hvis vinneren av den danske cupen 2018–19, spilt 17. mai, er involvert i sluttspillet, vil de bli trukket ut av playoffen, da de går direkte inn i Europa League sin tredje kvalifiseringsrunde.
Nedrykk playoff
Kamp 1 blir spilt av lagene som kom på tredje plass i gruppe A og B, ser vinneren blir værende i Superligaen, og taperen skal spille mot 3 plassen fra 1. divisjon. Vinneren av denne kampen spiller i Superligaen 2019–2020 mens taperen spiller i 1. divisjon.
Kamp 2 blir spilt av lagene som kommer på 4 plass i gruppe A og B, der taperen rykker ned til 1. divisjon og vinneren skal spille kamp mot laget som kom på 2 plass i 1. divisjon. Vinneren av kamp 4 spiller i Superligaen 2019–2020 og taperen spiller i 1. divisjon.
Hattricks
Note
Svepeskorpioner
Svepeskorpioner (Camarostomata = Uropygi i vid forstand) er en gruppe edderkoppdyr. Gruppen omfatter to ordener, Thelyphonida og Schizomida.
Utseende
Ordene Thelyphonida er store (25–85 mm), kraftige, mørkfargede edderkoppdyr, mens Schizomida er små (maksimalt 7 mm), slanke og bleke. Begge har en haletråd. Pedipalpene er kraftige og piggete. Det første beinparet er lange og tynne og brukes som følere.
Utbredelse
De er først og fremst utbredt i varme områder.
Gigameter
Gigameter er en avledet SI-enhet for avstand. En gigameter er lik 109 meter, en milliard meter. Symbolet for gigameter er Gm.
Gigameter brukes så å si aldri i praksis ettersom enheten er for stor for noe formål på jorden, og fordi astronomer har lange tradisjoner for heller å bruke millioner kilometer og astronomiske enheter (AU).
Og motsatt:
Ada Blenkhorn
Ada Jane Blenkhorn (født 22. februar 1858 i Cobourg, Ontario, død 7. mai 1927 i Cleveland ) var en canadisk-amerikansk salmedikter. Hennes familie immigrerte i 1884 til USA og holdt seg til Metodistkirken. Hennes bror Harry drev et eiendomsselskap hvor hun jobbet som sekretær, og da han døde i 1923 tok Ada over driften av selskapet. Hun var hele livet ugift.
Hennes mest kjente salme i USA er Keep on the Sunny Side. Inspirasjonen til denne salmen kom fra hennes nevø som var funksjonshemmet og satt i rullestol, og når de trillet ham på tur ba han dem alltid kjøre på den siden av gaten hvor solen skinte.
I Norge er hennes mest kjente salme Frykter du din strid til sist blir nederlag, engelsk Do you fear the foe will in the conflict win. Denne salmen er trykket i Frelsesarmeens sangbok og Sions Harpe.
Dângrêkfjellene
Dângrêkfjellene (khmer: ជួរ ភ្នំ ដងរែក Chuor Phnom Dângrêk; thai: ทิว เขาพนม ดง รัก Thiu Khao Phanom Dongrak ; laotisk: Sayphou Damlek) er en fjellkjede som danner en naturlig grense mellom Kambodsja og Thailand.
Sisak-Moslavina
Sisak-Moslavinae (kroatisk: Sisačko-moslavačka županija) er et fylke i Kroatia, beliggende ved elven Sava. Det ligger i regionen det sentrale Kroatia, syd for Zagreb og grenser mot nabolandet Bosnia-Hercegovina i syd. I vest grenser det til fylket Karlovac, i nord til Zagreb fylke, i nordøst til Bjelovar-Bilogora og Požega-Slavonia og i øst til Brod-Posavina. Den største byen er Sisak som også er fylkeshovedstad. Andre større byer er Kutina, Petrinja og Novska.
Dângrêkfjellene
Geografi
Dângrêkfjellene er en relativt lav fjellkjede med en gjennomsnittlig høyde på rundt 500 m. De høyeste toppene er Phalan Sun (670 m), Phanom Ai Nak (638 m), og et 753 m høyt sted på den østlige enden, i Chong Bok, der grensene mellom Thailand, Laos og Kambodsja møtes.
Fjellkjeden strekker seg fra øst til vest, og utgjør den sørlige kanten av Khoratplatået. De strekker seg 320 km fra Mekongelven før de glir over i høylandet i Sankambeng, den søndre delen av Dong Phayayenfjellene i Thailand.
Sisak-Moslavina
Byer og kommuner
Fylket er administrativ inndelt i 6 byer og 13kommuner. Innbyggertall i følgende lister er fra folketellingen i 2001.
Dângrêkfjellene
Geografi
Den nordlige siden av Dângrêkfjellene er svakt skrånende, mens sidene som vender mot sør er vanligvis en bratt vegg som dominerer sletten i det nordlige Kambodsja. Vannskillet langs sørsiden markerer for det meste grensen mellom Thailand og Kambodsja, men det finnes unntak. Hovedveien som forbinder de to landene i dette området skjærer gjennom et pass i Dângrêkfjellene ved O Smach.
Kongsberg Byorkester
Kongsberg Byorkester er et amatørkorps fra Kongsberg.
Historie
24. oktober 1919 ble Fagforeningens orkester dannet i Kongsberg. I 1922 tok korpset sitt nåværende navn.
Dângrêkfjellene
Økologi
Dângrêkfjellene er hovedsakelig dekket av tørr eviggrønn skog, blandet dipterocarp skog, og løvfellende dipterocarp skog. Treslag som Pterocarpus macrocarpus ,Shorea siamensisogXylia xylocarpa dominerer. Det har vært mye ulovlig hogst både på den thailandske så vel som på det kambodsjanske siden, noe som har etterlatt store områder avdekt. Skogbranner er også vanlig i åsene i den tørre årstiden.
Det er ikke mye dyreliv i Dângrêkfjellene. Villsvin, hjort, bjeffehjort, kanin, ekorn og gibbon er noen av dyrene som finnes i de områdene hvor det har vært noe tap av habitat på grunn av menneskelige inngrep.
Historie
Dângrêkfjellene var en del av det gamle Khmerriket, som spredte seg nordover over dem, som kulminerte med nesten full kontroll over Isanområdet i 1220 under Jayavarman VII. Blant de arkeologiske funnene i fjellområdet er det steinutskjæringer på Pha Mo I-Daeng, gamle steinbrudd, samt Sa Trao-reservoaret. Det finnes også rester av helligdommer som ble bygget som boliger til åndene kalt Phi Ton Nam (vannskilleånder) forskjellige steder langs grenseområdet i Dângrêkfjellene. Men det største og viktigste arkeologiske området i disse fjellene er Prasat Preah Vihear, et shivaistisk tempel datert til regjeringstiden til Suryavarman II (1002 til 1049 ) i en dramatisk beliggenhet på toppen av en høy ås.
Selv om en del områder har blitt ryddet ligger det fortsatt igjen stort antall landminer som ble lagt ut som ved hjelp av tusenvis av utskrevne arbeidere langs Dângrêkfjellene og andre deler av den thailandsk-kambodsjanske grensen. Dette minebeltet er kjent som K-5. Hensikten var å holde Pol Pot og Røde Khmer i Thailand. Disse er en del av arven etter de voldelige konflikter som herjet Kambodsja i siste halvdel av det 20. århundre.
I 1975 var det siste området som ble holdt av den nederlagsdømte Khmerrepublikken Preah Vihear-tempelet i disse fjellene. FANK-styrker okkuperte byen i et par uker i slutten av april samme år, etter fallet til det ineffektive og beleirede Lon Nol-regimet. Høyden hvor templet står til slutt ble tatt av Røde Khmer 22. mai.
I filmen The Killing Fields fra 1984 er det fjellveggen på sørsiden av Dângrêkfjellene Pran, spilt av skuespiller Haing S. Ngor, klatrer i for å komme i sikkerhet til flyktningleir over grensen i Thailand. Kontrasten mellom den bratte kambodsjanske siden og den slake bakken på thailandsk side vises godt i denne filmen. Etter slutten av Vietnams okkupasjon av Kambodsja i 1989 og tilbaketrekningen av den vietnamesiske hæren, gjenoppbygde Røde Khmer flere av sine tidligere baser i Dângrêkfjellene, langs grensen til Kambodsja, for å kjempe mot CPAF, de væpnede styrkene til de Folkerepublikken Kampuchea. Anlong Veng, en liten by ved foten av disse toppene, ble for en stund den viktigste "hovedstaden" til Røde Khmer. På 1990-tallet kontrollerte Røde Khmer fortsatt Anlong Veng, hvor en av de første "dødsmarkene" etter fallet av "Demokratisk Kampuchea" befant seg.
I 1959 tok det thailandske militæret tok gamle khmertempelet Preah Vihear fra Kambodsja. I 1962 fikk Kambodsja anerkjennelse over hele verden for sin suverenitet over området. Konflikten blusset opp igjen i 2008, og nylig har den kambodsjanske suvereniteten har blitt også blitt brukt av enkelte nasjonalistiske grupperinger i Thailand som et verktøy for å sverte den nåværende thailandske regjeringen som en del av den pågående maktkampen i Thailand.
Hannibal Peter Selmer
Hannibal Peter Selmer (født 9. september 1802 på gården Meen ved Porsgrund i Bratsberg Amt i Norge, død 2. oktober 1877 på Frederiksberg ved København) var personalhistoriker og sprogrenser (purist).
Han var sønn av amtmann over Bratsberg Amt Johan Henrik Selmer (1756–1831) og Inger Marie Müller (1774–1828). I sin tidligste barndom kom han til Vejle i Jylland, da faren i 1803 ble amtmann der. I 1814 gikk han i Horsens skole, hvor han ble student i 1820. I 1826 ble han juridisk kandidat. Han ble kopist under direksjonen for Universitetet og Sorø Akademi i 1828, og avanserte i 1831 til kancellist. I årene 1836–37 reiste han i Tyskland, Italia og Frankrike, ved sin hjemkomst ble han utnevnt til kontorsjef ved nevnte direksjon. 14. desember 1837 giftet han seg med Johanne Adelaide Wilkens (1809–1852), datter av kontorsjef i Nationalbanken Jessenius Nicolai Henrik Wilkens og Johanne Hwiid. Ved direksjonens oppløsning i 1848 ble Selmer avskjediget, men ble samme år utnevnt til justisråd.
Sprogrenseren
Selmer utga flere periodiske skrifter som Akademiske Tidender (1833–41), Kjøbenhavns Universitets Aarbog (1837–48) og Nekrologiske Samlinger (1849–52) – med biografier over nylig avdøde i inn- og utland. Størst oppmerksomhet vakte han dog med sine puristiske verk, spesielt med boken: Om de i det danske sprog forekommende fremmede ord samt tyskagtigheder, andre ufuldkommenheder og sprog- og retskrivningsfejl (1861). Selmer anså det for sitt livs viktigste oppgave å utrydde fremmedordene i sproget. Han var lidenskapelig oppttatt av å finne nye danske ord til erstatning for de utenlandske, hvilket resulterte i ord som Gudvidenskab for teologi, prøvestiller for kandidat, ildbrummeri for artilleri og kæløje for å kokettere. Disse ordkonstruksjonene medførte at verket ikke ble særlig godt mottatt, da de pussige ordene kom til å overskygge de gode og mere anvendelige ordforslagene.
Helge Eftedal
Helge Eftedal (født 16. mai 1951 i Hedrum, død 31. januar 2019 ) var en norsk gitarist og sanger. Han er kjent som tidligere sologitarist i danseorkesteret Torry Enghs, sammen med bandet ga han ut LP-en Stop i 1975. Han var på 1960-tallet gitarist i rockebandet Cops Ltd.
Eftedal omkom i en brann i Larvik.
The Monks
The Monks er et amerikansk rockeband sammen i Tyskland på 1960-tallet. Etter lang tids oppløsning kom de sammen igjen i 1999 og har siden opptrådt sammen, uten å ha spilt inn nye studioalbum. I sin tidlige periode avvek de sterkt fra periodens gjengse musikalske stil, og de har siden blitt gruppert innenfor betegnelsene urpunk og garasjerock.
Blant musikere som har erkjent en innflytelse fra The Monks er blant annet Henry Rollins, Beastie Boys og Jello Biafra i Dead Kennedys, samt bandet The Fall.
Noël Bas
François «Noël» Bas (født 24. desember 1877, død 3. juli 1960) var en fransk turner.
Han deltok i sommer-OL 1900 i Paris, der han kom på 2.-plass i den eneste turnøvelsen som ble arrangert i dette OL; mangekamp sammenlagt. Landsmannen Gustave Sandras vant konkurransen, med 305 av maksimalt 320 poeng, mot Bas' 295 poeng. Sammenlagtkonkurransen var satt sammen av til sammen 16 øvelser.
På nasjonalt nivå ble han fransk mester i turn i 1899.
Karun 2-demningen
Karun 2-demningen, også kalt Masjid-e-Soleiman-demningen, er en demning med et vannkraftverk i den trange og fjellpregede elva Karun i provinsen Khūzestān i det sørvestre Iran. Den ble ferdig for produksjon i 2003 etter byggearbeider og utvidelser siden 1993, og har en installert vannkrafteffekt er 2,000 MW, fordelt på 8 turbiner. Årsproduksjonen er 3,7 TWh.
Demningen, som stod ferdig i 2002, er en 164 meter høy og 480 meter lang steinfyllingsdam, og demmer opp 228 mill. m³ vannmasser. Vannstrømmen er på inntil 27 300 m³/sek.
23,5 km lengre oppe i Karun-elva finner vi Karun 1-demningen (Shahid-Abbaspur), og 113,5 km oppe i elva finner vi Gotvand-demningen i samme elv.
Gustav ter Jung
Gustav ter Jung (født 15. mai 1928 i Bergen, død 16. oktober 2007) var en norsk bankmann.
ter Jung hadde flere viktige verv innen norsk kulturliv. Blant annet var han styreleder i Festspillene i Bergen og i Norsk rikskringkasting.
Firework
Firework er en sang av Katy Perry, skrevet av Katy Perry, Stargate, Sandy Wilhelm og Ester Dean og produsert av Stargate, Sandy Vill og BirdmanIll. Sangen var på Katy Perrys musikkalbum Teenage Dream fra 2010. Sangen kom på 2.-plass på VG-lista i Norge, og var flere uker på førsteplass på Billboard Hot 100 i USA.
Lars Myraune
Lars Myraune (født 5. august 1944 på Frosta i Nord-Trøndelag) er en norsk politiker (H) og tidligere gårdbruker og generalmajor i Luftforsvaret.
Han var ordfører i Frosta kommune 2003–2009, leder i Nord-Trøndelag Høyre 2008–2012 og stortingsrepresentant for Nord-Trøndelag 2009–2013. Myraune fungerte som Høyres talsmann for IKT og luftfart. I 2019 ble han leder i Senior Høyres Landsforbund. Han har også vært president i Norges Forsvarsforening siden 2015.
Familie og yrkesliv
Lars Myraune er sønn av gårdbruker Gustav Myraunet (1917–1984) og husmor Julianne Sandvik (1913–1998). Han er eldre bror av Milian Myraunet, tidligere fylkesrådmann i Sør-Trøndelag fylkeskommune og styreleder ved St. Olavs Hospital. Lars fikk etternavnet Myraune, fordi han ble døpt av en fremmed prest som fant denne skrivemåten i kirkeboken.
Han fullførte grunnskolen i 1958, gikk framhaldsskole 1958–1960 samt ungdomsskole 1961–1962. Han tok senere artium som privatist i 1969. Han gikk befalsskole i Luftforsvaret i Stavern 1965–1966. Myraune ble uteksaminert fra Luftkrigsskolen i Trondheim i 1971, og har fullførte studier som systemanalytiker fra NATO i Tyskland fra 1976. Samme år studerte han også bedriftsøkonomi ved BI. Han fullførte senere Forsvarets stabsskole II i 1984 og Forsvarets høgskoles totalforsvarskurs i 1994.
Myraune var sambandsbefal ved Bardufoss flystasjon 1966–1967, instruktør og lærer ved sambandsskolen i Luftforsvaret 1967–1969, radarkontrollør på Gråkallen 1971–1975 og i Kautokeino 1977–1979 samt systemanalytiker på Mågerø 1979–1982. Han var tilbake i Trøndelag i 1980-årene, da han var lærer og programsjef ved Luftkrigsskolen 1983–1987 og nestkommanderende ved Luftkontrollinspektoratet 1987–1990. Videre var han Commander Mission Support Wing i Tyskland 1990–1994, luftkontrollinspektør i Kongsvinger 1994–1999, assisterende stabssjef ved AirNorth Ramstein GE 1999–2002 og prosjektoffiser ved Forsvarets overkommando høsten 2002. Han ble utnevnt til generalmajor i Luftforsvaret 13. desember 2002 og beordret til tjeneste som kommandør ved Combined Air Operations Centre (CAOC) 3 på Løding.
Han tok over slektsgården Myraunet i 1982 og har senere overdratt den til sin sønn, Gustav Myraune.
Ordfører 2003–2009
Han kommer fra en politisk interessert familie, hvor både faren og farfaren var kommunepolitikere.
Myraune startet sitt politiske engasjement som 17-åring i Ungdommens kommunestyre på Frosta. Han var senere medlem av Frosta kommunestyre 1983–1985 og varaordfører 1985–1989. Han kom senere tilbake til Frosta og ble valgt inn i kommunestyret i 2003. Han var ordfører i Frosta fra 2003 til 2009.
Edward Christopher Hohler
Edward Christopher Hohler (født 22. januar 1917 i Long Crendon, Storbritannia, død 15. februar 1997 i Oslo) var en britisk-norsk historiker. Hohler var utdannet ved Eton College og New College, Oxford, hvor han studerte samtidshistorie. Han utga ingen bøker og skrev i underkant av 20 artikler. Hans bidrag til historien var likevel store gjennom publikasjonene til andre. Hans forskning omfattet den franske kommunen Saint-Gilles, Gard, levningene etter Cuthbert av Lindisfarne, middelalderens pilegrimsrute til Santiago de Compostela og Stavanger domkirke.
Lars Myraune
Ordfører 2003–2009
I 2007 ble han gjenvalgt etter at Høyre ble største parti med 37,8 prosent av stemmene, en økning på 19,1 prosentpoeng fra 2003, som ga partiet ni representanter i kommunestyret. Medregnet slengere hadde Myraune fått halvparten av stemmene.
Han gikk av som ordfører i 2009 da han ble valgt inn på Stortinget og ble etterfulgt av Høyres gruppeleder, Frode Revhaug.
Stortingsrepresentant 2009–2013
Myraune var nestleder i Nord-Trøndelag Høyre 2004–2008 og leder 2008–2012. Han var partiets 1. kandidat til Stortinget ved stortingsvalget 2009, og ble valgt inn på Stortinget på utjevningsmandat. Han ble Høyres første representant fra Nord-Trøndelag siden perioden 1989–1993, og bidro til at Høyre fikk representanter fra alle fylker for første gang siden perioden 1985–1989. Myraune var medlem av Stortingets transport- og kommunikasjonskomité. Han var også medlem av Stortingets delegasjon til Den vesteuropeiske union, styremedlem i Den norske atlanterhavskomité og nestleder i Høyres forsvars- og sikkerhetspolitiske utvalg.
På Stortinget fremmet Myraune representantforslag knyttet til blant annet kraftforsyningen i Midt-Norge, små og mellomstore bedrifters vilkår, informasjonssikkerhet, bruksrettigheter i statsallmenninger samt omfang av inngrepsfrie naturområder. Han var også med på å foreslå en ny befalsordning i Forsvaret, utvidet kommunalt selvstyre i spørsmålet om motorferdsel i utmark, fjerning av særreguleringer (som boplikten) på landbrukseiendom, og at det skal utvises skjønn i saker der offentlige skjema har blitt utfylt feil, men der det ikke foreligger personlig vinning.
I mai 2012 varslet han at han ikke ville søke gjenvalg til Stortinget av familiære hensyn.
Utmerkelser
I 1995 ble han tildelt den kuwaitiske Frigjøringsmedaljen for sin deltagelse i Gulfkrigen 1990–1991. I 2001 ble Myraune tildelt ridderkorset av Storfyrst Gediminas av Litauens orden.
Morrinhos
Morrinhos kan vise til:
Kunståret 1750
Kunståret 1750 er en oversikt over hendelser, fødte og avdøde kunstnerpersonligheter i 1750.
Aika Hakoyama
Aika Hakoyama (født 27. juli 1991) er en japansk synkronsvømmer. Hun representerte landet sitt under Sommer-OL 2012 i London, der hun ble nummer 5 i lagkonkurransen.
Discokule
Discokule, også kalt Disco ball eller glitter ball, er et sfærisk objekt som reflekterer lys i mange retninger og produserer en kompleks skjerm. Overflaten består av hundrevis eller tusenvis av fasetter. Nesten alle fasetter har samme form og størrelse, og hver har en speiloverflate. Overflaten kan også bestå av forskjellige farger. Vanligvis er kulen godt montert i taket og roterer jevnt og trutt loddrett, slik at seerne opplever stråler av lys som blinker over dem og flekker av lys som spinner rundt i rommet.
Discokuler brukes også for en rekke dekorative formål, som dingler fra bakspeilet i en bil eller juletrepynt.
Historie
Discokuler ble først brukt mye i nattklubber i 1920, men var også i bruk før det. Fra 1960 til 1980 var discokulen en standard del av utstyret i diskoteker, og ved slutten av det 20. århundret hadde navnet discokule eller discoball blitt ganske populært.
Kjente discokuler
Pink Floyd brukte en discokule på sine 1987 og 1994 verdensturneer. Discokulen som ble brukt i 1987 var mye større enn en normal discokule, men ikke like stor, som ble brukt i 1994. Denne spesielle discokulen er en av de største i verden. Den er 4,9 meter i diameter med en høyde på 21,3 meter og en bredde på 7,3 meter. Til dette brukes det en 12 kilowatt Phoebus HMI lampe og begge discokulene kan sees på video fra turneen, under sangen ”Comfortably Numb”.
U2 hadde en sitron-formet discokule på deres 1997-1998 PopMart Tour. Bandet viste frem sitron-discokulen på slutten av hovedsettet. Bandet har også gitt ut salgsfremmende discokuler for å få frem bandets sang ”Discothèque”, fra albumet Pop.
Verdens største discokule er i Blackpool, i Storbritannia.
Usynlig teater
Usynlig teater er en form for utøvende kunst der forestillingen foregår på et sted der man vanligvis ikke forventer å se en forestilling, for eksempel på gaten eller i et kjøpesenter. Denne kunstformen regnes vanligvis for å være utviklet av Augusto Boal, som en del av hans De undertryktes teater, som fokuserte på undertrykkelse og samfunnstemaer under sitt opphold i Argentina i 1970-årene.
Usynlig teater kan gi mennesker som vanligvis ikke har muligheten til å oppleve teater, sjansen til å oppleve dette, eller, som ofte er tilfellet, det kan spilles uten at 'publikum' er klar over det. I et slikt scenario utgjør publikum de menneskene som tilfeldigvis oppholder seg i området. Hver 'forestilling' er tilpasset den sosiale sammenhengen den spilles i. Skuespillerne synliggjør for eksempel diskriminering på grunn av rase, kjønn eller alder.
Usynlig teater er også brukt som en samfunnsvitenskapelig forskningsmetode. Innen rusmiddelforskningen har Usynlig teater blitt brukt i studier av overskjenking i blant annet Norge, Sverige, Finland og USA. Skuespillere spiller overstadig beruset på skjenkesteder mens de bestiller øl. Ifølge det nasjonale lovverket skulle de ikke få servering. Metoden brukes her for å samle inn data som er vanskelig å få tilgang til på andre måter. Metoden reiser imidlertid forskningsetiske spørsmål siden den bryter med prinsippet om informert samtykke.
Gangskaret (Svalbard)
Gangskaret er et fjellpass på Spitsbergen på Svalbard, rundt 15 kilometer sør-sørøst for Longyearbyen. Høyden er rundt 400 moh. Det ligger mellom Todalen (en sidedal til Adventdalen) i nord og Gangdalen (en sidedal til Reindalen) i sør. Bare en kilometer nord for toppen av skaret kommer også Bødalen (en sidedal til Colesdalen) inn fra vest.
Navnet hentyder til at skaret er farbart til fots.
Papua Ny-Guinea under Samveldelekene 2014
Papua Ny-Guinea deltok under Samveldelekene 2014 fra 23. juli til 3. august 2014 i Glasgow i Skottland. Papua Ny-Guinea deltok for 13. gang under samveldelekene. I løpet av de tidligere deltakelser, nasjonens utøvere vant totalt ni medaljer, derav to gull. Svømmeren Ryan Pini, Papua Ny-Guineas mest suksessfulle deltaker med gull i 2006 og sølv i 2010, men deltok ikke som utøver i Glasgow, men er nå "assisterende trener og mentor" for Papua Ny-Guineas svømmelag.
Arzawa
Arzawa var en område og en politisk enhet (et «kongerike» eller et forbund av lokale småriker) i det vestlige Anatolia fra rundt slutten av 1400-tallet f.Kr. til begynnelsen av 1100-tallet f.Kr. Områdets sentrum er antatt å vært langs elven Kestros (dagens Küçük Menderes) med sin hovedstad ved Apasa, senere kjent som Efesos.
Papua Ny-Guinea under Samveldelekene 2014
Flaggbærer var Steven Kari.
Arzawa
Arzawa var den vestlige nabo og rival til de midtre og nye hettittiske kongedømmer. Det var også muligens assosiert med det langt mer uklare Assuwa-forbundet som kan ha omfattet hele eller deler av Arzawa. Det synes som at i bronsealderen var luvisk det språk som ble snakket i Arzawa, hvilket er et anatolisk språk i den indoeuropeisk språkfamilien. I tiden rundt 1400 f.Kr. hadde landet gode forbindelser med oldtidens Egypt, dels hadde de handelsforbindelser, dels inngikk herskerne i de to landene dynastiske ekteskapsforbindelser med hverandre.
I moderne tid ble landet gjenoppdaget av norske orientalisten Jørgen Alexander Knudtzon. I 1902 utgav han avhandlingen Die zwei Arzawa-briefe, die ältesten urkunden in indogermanischer sprache, mit bemerkungen von Sophus Bugge und Alf Torp, en lingvistisk tolkning av en leirtavle, som var to av de såkalte Amarnabrevene som ble skrevet med kileskrift og ble gjenfunnet i 1887 ved Tell El-Amarna i Egypt.
Kongedømmet
I henhold til hettittiske kilder var hovedstaden i kongedømmet Arzawa byen Apasa (eller Abasa), som tilsvarer med den senere antikke greske byen Efesos.
Språkene som ble snakket i Arzawa i løpet av bronsealderen og tidlig jernalder kan ikke bli direkte fastlagt grunnet knappheten på stedegne skriftlige kilder. Den nåværende forskerkonsensus er at den lingvistiske identiteten i Arzawa var antagelig overveidende luvisk, basert på, inter alia, på utskiftingen av betegnelsen Luwiya med Arzawa i et fragmentert avsnitt av en nyhettittisk kopi av lovene og som synes å reflektere et navnskifte for regionen. Imidlertid har en forsker nylig argumentert for at Luwiya og Arzawa var to adskilte enheter ettersom Luwiya er nevnt i de hettittiske lover som en del av det hettittiske gamle kongedømme mens Arzawa var uavhengig av hettittenes rike i løpet av denne perioden. Han har også argumentert for at det var ingen betydelig luvisk befolkning i Arzawa, men at landet isteden var overveiende befolket av talere av en urlydisk og et urkariansk språk.
Kongedømmets høydepunkt var i løpet av 1400- og 1300-tallet f.Kr. hettittene var deretter svekket og Arzawa lot seg bli en alliert av Egypt. Denne alliansen er nedtegnet i brevvekslingen mellom Tarhundaradu, hersker i Arzawa, og farao Amenhotep III i Egypt. Brevvekslingen i kileskrift har blitt kalt for Amarnabrevene etter funnstedet i Egypt. Deler av brevene, nummer 31 og 32, har spilt en betydelig rolle i tolkningen av det hettittisk språk, som brevene var skrevet i. De hettittiske kongene Suppiluliuma I og Mursili II greide imidlertid å beseire og erobre Arzawa en gang rundt 1300 f.Kr., og delt landet opp i provinser eller vasallstater. Disse ble kalt for:
Mursilis sønn Muwatalli la til vasallen Wilusa, senere kjent som Troja. Disse områdene som vanligvis ble gitt den enkle betegnelsen «landområder» i hettittiske tekster, kunne ha utgjort deler eller provinser av Arzawa allerede da landet var et selvstendig kongedømme.
Etter at det hettittiske riket falt sammen på 1100-tallet og mens de nyhettittiske rikene delvis videreførte hettittisk historie i sørlige Anatolia og i Syria, synes kjeden ha blitt brutt angående landområdene Arzawa i vestlige Anatolia og disse fulgte deres egen kulturelle spor inntil foreningen skjedde med framveksten av Lydia som en stat under mermnaddynastiet på 600-tallet f.Kr.
En britisk arkeologisk ekspedisjon i 1954 til det arkeologiske funnstedet Beycesultan i det indre av vestlige Anatolia har gitt bevis som antyder at den lokale kongen hadde sentraloppvarming i sitt hjem. Ingenting mer kom ut av denne oppfinnelsen før Gaius Sergius Orata gjenoppdaget det i oldtidens Roma en gang rundt 80 f.Kr.
William Coales
William Coales (født 8. januar 1886 i Aldwinkle, død 19. januar 1960) var en britisk friidrettsutøver.
Coales ble olympisk mester under OL 1908 i London. Sammen med Joseph Deakin og Archie Robertson vant de lagkonkurransen på løpdistansen 3 miles (4 828 meter).
Melsomvikkirken
Melsomvikkirken i Stokke kommune, Vestfold fylke, ble oppført som bedehus i 1902 og innviet som kapell rundt 1965. I dag tituleres bygget som Melsomvikkirken.
Byggverket er i tre og har 70 plasser. Det er ikke kirkegård ved kirken.
Kunståret 1665
Kunståret 1665 er en oversikt over hendelser, fødte og avdøde kunstnerpersonligheter i 1665.
Korporal
Amerikas forente stater
Forholdene i den amerikanske hæren, United States Army, avviker noe fra landets marineinfanteri, United States Marine Corps. Generelt sett er det et skille mellom commissioned-offiserer på den ene side og underoffiserer og menige på den annen side. Mens offiserene som i stor grad skal ha en bachelor-grad er administrative ledere, er det underoffiserene som soldatene i det daglige forholder seg til og som driver opplæring.
Verving som menig (med mulighet til å nå de høyeste underoffisersgrader) er for en periode som er valgfri fra to til seks år (i tillegg må man forplikte seg til å stå i inaktiv reserve inntil perioden er totalt åtte år), med større bonus jo lengre vervingsperioden er. Etter verving vil en amerikansk rekrutt gjennomgå «grunnleggende kamptrening» (9 uker) og deretter «avansert individuell trening» (varierende lengde avhengig av våpen/troppeart) før han/hun overføres som menig (Private) til en stridende avdeling, går inn i en tjenestestilling der og fortsetter treningen der. I kampvåpnene (infanteri, kavaleri og feltartilleri) er BCT og AIT slått sammen til One Station Unit Training (OSUT) som varer 14-16 uker.
De ferskeste soldatene i en stridende avdeling har altså 3 ½ til 4 måneders militærtjeneste bak seg, og det er de som er for eksempel geværmenn eller vognførere på stridsvogn. En Private får automatisk forfremmelse til visekorporal (Private First Class) etter 12 måneders tjeneste, men dyktige soldater kan bli "Private First Class" 6 måneder etter verving. En "Private First Class" har samme type tjenestestillinger som "Private", men med høyere lønn.